
2011 M. BALANDŽIO 5 D. EUROPOS PARLAMENTO IR TARYBOS DIREKTYVOS 2011/36/ES DĖL PREKYBOS ŽMONĖMIS PREVENCIJOS, KOVOS SU JA IR AUKŲ APSAUGOS, PAKEIČIANČIOS TARYBOS PAMATINĮ SPRENDIMĄ 2002/629/TVR, IR LIETUVOS RESPUBLIKOS SEIMO KONTROLIERIŲ ĮSTATYMO NR. VIII-950 1, 3, 4, 24 STRAIPSNIŲ IR III SKIRSNIO PAVADINIMO PAKEITIMO BEI ĮSTATYMO PAPILDYMO 193 STRAIPSNIU IR PRIEDU ĮSTATYMO PROJEKTO ATITIKTIES LENTELĖ

2011 m. balandžio 5 d. Europos Parlamento ir Tarybos direktyva 2011/36/ES dėl prekybos žmonėmis prevencijos, kovos su ja ir aukų apsaugos, pakeičianti Tarybos pamatinį sprendimą 2002/629/TVR	Lietuvos Respublikos Seimo kontrolierių įstatymo Nr. VIII-950 1, 3, 4, 24 straipsnių ir III skirsnio pavadinimo pakeitimo bei Įstatymo papildymo 193 straipsniu ir priedu įstatymo projektas (toliau – Įstatymo projektas)		Direktyvos perkėlimo ir įgyvendinimo lygis 
		
19 straipsnis	Nacionalinių pranešėjų sistema arba lygiaverčiai mechanizmai	Valstybės narės imasi būtinų priemonių nacionalinių pranešėjų sistemai ar lygiaverčiams mechanizmams sukurti. Tokių mechanizmų užduotys, be kita ko, yra analizuoti prekybos žmonėmis tendencijas, vertinti kovos su prekyba žmonėmis rezultatus, taip pat rinkti statistinius duomenis, glaudžiai bendradarbiaujant su atitinkamomis šioje srityje veikiančiomis pilietinės visuomenės organizacijomis, ir teikti informaciją.	Įstatymo projektas	„193 straipsnis. Institucija, vykdanti nacionalinio pranešėjo funkciją	1. Seimo kontrolierių įstaiga yra institucija, vykdanti nacionalinio pranešėjo funkciją.	2. Seimo kontrolieriai, atlikdami kovos su prekyba žmonėmis stebėseną, atlieka šias funkcijas:	1) analizuoja ir vertina prekybos žmonėmis tendencijas ir kovos su prekyba žmonėmis rezultatus;	2) vidaus reikalų ministro nustatyta tvarka renka statistinius duomenis ir kitą informaciją apie prekybos žmonėmis situaciją ir kovos su prekyba žmonėmis priemones bei veiksmus bendradarbiaudami su šioje srityje veikiančiomis valstybės ir savivaldybių institucijomis ir įstaigomis, nevyriausybinėmis organizacijomis;	<...>	4. Metinė kovos su prekyba žmonėmis situacijos Lietuvos Respublikoje apžvalga skelbiama Seimo kontrolierių įstaigos interneto svetainėje.“		Visiškas
20 straipsnis	Sąjungos kovos su prekyba žmonėmis strategijos koordinavimas	Siekdamos prisidėti prie koordinuotos ir konsoliduotos Sąjungos kovos su prekyba žmonėmis strategijos, valstybės narės palengvina Kovos su prekyba žmonėmis koordinatoriaus užduočių vykdymą. Visų pirma valstybės narės perduoda koordinatoriui 19 straipsnyje nurodytą informaciją, kuria remdamasis jis prisideda prie Komisijos kas dvejus metus rengiamos pažangos, padarytos kovojant su prekyba žmonėmis, ataskaitos.	Įstatymo projektas	„193 straipsnis. Institucija, vykdanti nacionalinio pranešėjo  funkciją	1. Seimo kontrolierių įstaiga yra institucija, vykdanti nacionalinio pranešėjo funkciją.	2. Seimo kontrolieriai, atlikdami kovos su prekyba žmonėmis stebėseną, atlieka šias funkcijas:	<...>	3) rengia metinę kovos su prekyba žmonėmis situacijos Lietuvos Respublikoje apžvalgą, teikia informaciją apie kovos su prekyba žmonėmis situaciją Lietuvos Respublikoje Europos Sąjungos kovos su prekyba žmonėmis koordinatoriui,  valstybės ir savivaldybių institucijoms ir įstaigoms, kitoms organizacijoms;	4) dalyvauja Europos Sąjungos nacionalinių pranešėjų arba lygiaverčių mechanizmų prekybos žmonėmis klausimais tinkle. “		Visiškas





